TripAdvisor - Welcome to Fabulous Las Vegas! - Vakantiehuis in Las Vegas
Wifi - Centrale verwarming - Vakantiehuis Las Vegas
Keith and Jackie B
kristanatalie Melbourne, Australië
JulieL1968 Monroe, Wisconsin
Antwoord van management:Gereageerd 25 april 2016
kevinhylin Fremont, Californië
Vakantiewoningen in Phoenix (372)
Vakantiewoningen in Los Angeles (1084)
Vakantiewoningen in San Francisco (91)
Vakantiewoningen in Seattle (519)
Vakantiewoningen in Kamuela (94)
Bekijk alle 756 accommodaties in Las Vegas
Alle 756 vakantiewoningen weergeven Skok, ongeloof ná rolbal-hoë glo sy vrou, homself skiet | Netwerk24
Skok, ongeloof ná rolbal-hoë glo sy vrou, homself skiet
Deur Jackie Kruger 15 April 2019 15:06
Skok en ongeloof heers nadat ’n vooraanstaande lid van die Suid-Afrikaanse rolbalgemeenskap Sondag vermoedelik eers sy vrou en toe homself om die lewe gebring het in hul huis in Mosselbaai in die Suid-Kaap.
Trevor Davis (67), ’n uitvoerende bestuurslid van Rolbal Suid-Afrika, het vermoedelik eers sy vrou, Elma Davis (52), ’n Protea-rolbalspeler, met ’n haelgeweer geskiet en toe homself.
Trevor en Elma Davis Foto: Facebook
Minder as twee weke gelede het hy nog sy vrou met ’n tandem-hangsweefvlug vir haar verjaardag verras.
Hul lyke is Sondag ná 17:00 in die slaapkamer van hul huis in ’n veiligheidskompleks in Mosselbaai se bo-dorp gekry.
Die polisie is net ná 17:00 na die huis nadat ’n buurman skote uit die huis gehoor en die polisie ontbied het, sê ao. Pieter Koekemoer, ’n polisiewoordvoerder.
“Die deure was gesluit en moes deur die polisie en die brandweer oopgedwing word. ’n Man en vrou is met skietwonde op die vloer in die hoofslaapkamer gevind. Albei is op die toneel dood verklaar. ’n Haelgeweer is ook op die toneel gekry.”
Volgens Koekemoer sal ’n lykskouing gedoen word. ’n Geregtelike doodsondersoek word ook gedoen. Bykomende klagte mag moontlik tot die dossier gevoeg word, sê hy.
Die haelgeweer is gelisensieerd en het aan Trevor behoort.
Elma het nog verlede week aan die All Cape-rolbaltoernooi vir vroue in Port Elizabeth deelgeneem. Die toernooi het Vrydag geëindig. Foto’s van haar saam met rolbalspelers op die strand en by die toernooi verskyn op haar Facebook-blad.
Abrie de Swardt, ’n bekende in Suid-Kaapse sportkringe wat in die Eden-sportraad dien, sê almal is baie geskok oor die voorval.
“Die hele situasie is vir my duister. Hulle was baie lief vir mekaar. Hulle was baie aan die gang en aangename mense.”
Die egpaar het nie kinders gehad nie. Na verneem word, was dit Trevor se tweede huwelik en het die egpaar ’n paar jaar gelede van Bloemfontein af na die Tuinroete verhuis.
Volgens hom sou Elma volgende week as deel van die Suid-Afrikaanse rolbalspan in Engeland deelgeneem het, en was Trevor betrokke by die Internasionale Rolbalfederasie. Elma het verlede jaar ’n silwermedalje op die Statebondspele verower.
“Hulle het vir die sportgemeenskap geweldig baie beteken,” sê hy. “Hy het haar afgerig.”
Luidens inligting op Elma se Facebook-blad het Trevor haar op 2 April met ’n tandem-hangsweefvlug in Wildernis vir haar verjaardag verras.
Volgens Rolbal SA was Trevor ’n voormalige president van die Suidelike Vrystaat-rolbalvereniging en Eden Rolbal. Hy was ’n uitvoerende bestuurslid van Rolbal SA en het Suid-Afrika etlike jare in Wêreldrolbal se wettekomitee verteenwoordig.
Elma het in 2014 haar Protea-kleure verwerf en Suid-Afrika met onderskeiding in die sportsoort verteenwoordig.
Boodskappe van simpatie en medelye het Maandag op Facebook vir die egpaar se familie en vriende ingestroom.
Hulle is beskryf as rolmodelle en “in die fleur van hul lewe”.
Die egpaar het nie kinders gehad nie. Na verneem word, was dit Trevor se tweede huwelik en het die egpaar ’n paar jaar gelede van Bloemfontein af na die Tuinroete verhuis. Geen begrafnisreëlings is nog bekend nie.
Meer oor: Rolbal Suid-Afrika | Elma Davis | Trevor Davis | Mosselbaai | Polisie-Ondersoek